
APROBAT PRIMAR

       DOMINIC FRITZ

REFERAT DE APROBARE A
PROIECTULUI DE HOTARARE
Secţiunea 1
Proiect de hotărâre privind

privind înființarea unei linii de gardă la domiciliu în specialitatea ORL, la nivelul Secției Clinice Chirurgie Pediatrică – Compartiment ORL și aprobarea liniilor de gardă de la nivelul Spitalului Clinic de Urgenţă pentru Copii “Louis Țurcanu“ Timişoara
 Motivul emiterii proiectului de hotărâre

1. Descrierea situației actuale

In conformitate cu prevederile Ordinului nr. 870/2004 pentru aprobarea Regulamentului privind timpul de muncă, organizarea și efectuarea gărzilor în unitățile publice din sectorul sanitar, cu modificările și completările ulterioare, în cadrul Spitalului Clinic de Urgență pentru Copii “Louis Țurcanu” Timișoara funcționează un număr de 8 linii de gardă, raportat la un număr de 501 paturi, 2 linii de gardă pentru specialitățile paraclinice și o linie de gardă pentru UPU, astfel :
· 2 linii de gardă în specialitatea pediatrie
· 2 linii de gardă în specialitatea chirurgie și ortopedie pediatrică
· 2 linii de gardă în specialitatea ATI

· 1 linie de gardă în specia;litatea psihiatrie și neurologie pediatrică
· 1 linie de gardă în specialitatea neonatologie

· 1 linie de gardă în specialitatea radiologie și imagistică medicală
· 1 linie de gardă în specialitatea medicină de laborator 

· 1 linie de gardă în specialitatea medicină de urgență
In Compartimentul de ORL cu 5 paturi aflat în structura Secției Clinice de Chirurgie Pediatrică, îți desfășoară activitatea un număr de 6 medici cu specialitatea ORL, care prestează atat activitate curenta in cursul diminetii cat si consulturi in ambulator și consulturi interdisciplinare pentru pacienții internați în spital sau prezenți în Unitatea de Primiri Urgențe a spitalului nostru.

In ultimii ani s-a constatat o tendința de creștere a adresabilității pacienților în regim de urgență, cu diagnostic de corpi străini traheo-bronșici, sângerări nazale masive, sângerări faringiene, procese supurative ale bucofaringelui și complicații ale rinosinuzitelor. 

2. Schimbări preconizate și rezultate așteptate
In conformitate cu prevederile art.38 OMS 870/2004 cu modificările și completările ulterioare, propunem înființarea unei linii de gardă la domiciliu în specialitatea ORL, pentru asigurarea  continuității asistenței medicale în Compartimentul ORL al Sectie Clinice Chirurgie pediatrica din cadrul Spitalului Clinic de Urgenta pentru Copii “Louis Turcanu” Timisoara
Gardă la domiciliu se va organiza, în zilele lucrătoare, între ora de terminare a programului stabilit pentru activitatea curentă a medicilor din cursul dimineții și ora de începere a programului de dimineață din ziua următoare. In zilele de repaus săptămânal, zilele de sărbători legale și în celelalte zile în care, potrivit reglementărilor legale, nu se lucrează, gardă la domiciliu începe de dimineață și durează 24 de ore.

3. Alte informații
Suma necesară pentru cheltuieli de personal, generată de înființarea acestei linii de gardă la domiciliu pentru specialitatea ORL, este estimată la valoarea de 26.700 lei/lună, se va realiza din veniturile realizate ca urmare a contractului cu Casa Județeană de Asigurări de Sănătate Timiș si se încadrează în bugetul de venituri și cheltuieli aprobat, în conformitate cu prevederile legale în vigoare.
4. Concluzii
Modificarea solicitată va fi în folosul pacienților care se prezintă la Unitatea de Primiri Urgențe și pentru asigurarea corespunzătoare a continuității asistenței medicale, în cazul necesității rezolvării unor situații deosebite, care reclamă maximă urgență în acordarea asistenței medicale in specialitatea ORL.
Activitatea medicală prestată de medicii de specialitate ORL, care vor deservii această linie de gardă la domiciliu, va duce la creşterea gradului de satisfacţie a pacientului şi respectarea drepturilor pacientului la o îngrijire medicală de calitate, la creşterea calităţii serviciilor medicale oferite de Spitalul Clinic de Urgență pentru Copii “Louis Țurcanu” Timișoara

